- AWAEFEESO
- <
- 2
- >

2
Twaeewua owulamu ni kuwitra ku Kristo
1 Ni inywe mwawanga awafu ku enkola ziinyu embiiwi no owuoni wuinyu,Awaru 5:12; Kolo 2:13 2 owua mwawanga ni mumenyeremo olwa mwalondanga engira ezia ekialo kino ne ezia omukangasi awa owuami owua mu omuyaga, omwoyo ogukola emirimo nyingeeno mu owulamu owua awantu awataeere Katonda owuti.2Kori 4:4; Efee 6:12 3 Amiire gandi, ifwe twona twawanga awalala ku awantu ki awo. Twa-aa okuagala okwa emiwiri giifu owuzito kandi twalondanga okuagala na amaingirizio aga omuwiri. Mala kiomo awandi, owulamu wuifu wuawanga owusugre no okuswawukwa ni Katonda no okusu okungi.Efee 5:6; Kolo 3:7
4 Ni Katonda ori na amagongi amangi, ni kuema ku olugonzi olwa yawanga na atugonziizie nalwo,Awaru 8:39 5 yatuirania tuwa awalamu alala ni *Kristo, kukawa mbwe twawanga awafu ku enkola ezia owuoni ezia twakolanga. Mwanunulwa mala ku owusiza owua Katonda wuengʼene.Awaru 3:24; Kolo 2:13 6 Ngʼano owulamu wuengʼene niwuo owua twatuukra, ni ku Kristo Yesu, Katonda yatuziusia nae kandi atuta tuikala alala nae ku igulu.Efee 1:3; Kolo 2:12; 3:3–4 7 Yakola otio kugere aaze alagane owusiza wuae owungi owuluguulwa owulaganiwua mu olugonzi lwae ku ifwe ni kuwitra ku Kristo Yesu, mu amiire goona agawula ne entuuko. 8 Aeniki ku owusiza owua Katonda mumiire okununulwa ni kuwitra ku okuwa no okuganya, kandi kino ngʼane ekintu ekia omuntu akakola iye omwene, ni ne empanwa eya Katonda.Gala 2:16 9 Ngʼano okuema ku emirimo egia omuntu yaaya, kutio awulao omuntu oesa okuitumbula.Awaru 3:28; 1Kori 1:31; 2Timo 1:9; Tiit 3:5 10 Aeniki turi emirimo egia amakono aga Katonda, awaalukwa owuyia mu owulala ni Kristo Yesu okukola emirimo emilootu egia yamala okututeerao kale okukola.
Awantu woona awari ku Kristo wari ekintu ekilala
11 Kutio muingirizie mbwe owusookere, inywe awantu awatari *Awayaudi mu owuiwulane, kandi awa awantu awaieta mbwe “awairwa *enyangu” (okuirwa enyangu okwa ku omuwiri okukolwa na amakono) waeta mbwe “awatairrwe enyangu”Awaru 2:28–29; Gala 5:6 12 mbwe mu amiire ago, ngamukawanga ni mumanyire owa Kristo ari. Ngamukawanga awantu awalowoolwe ni Katonda. Kutio mwawanga awageni awawula no omugawo ku endagano eya Katonda yaifuuwira awantu waae. Mwawulanga ne ekintu ekia mwakarindirra okutuukra ku Katonda kandi mwawulanga Katonda ku ekialo kino chee.Awaru 9:4; 1Thes 4:13 13 Ni nyingeeno, ni kuwitra ku amasaai aga Kristo, inywe awantu awa amiire gandi waawanga ale, mumiire okureetwa a-ampi ni Katonda.Awaru 11:17 Efee 1:7
14 Aeniki Kristo omwene oyo, nio omiire okugera ni tuwa no owuolu. Amiire okureeta Awayaudi na awatari Awayaudi alala kandi iye nio omiire okuona engawuzi ne embuwi eziareetanga owuzigu.Awat 10:36; 1Kori 12:13; Gala 3:28; Efee 2:16; 4:1–6 15 Mu okuesana omuwiri gwae, yagera *ensikirra ne endagirra ezia Awayaudi ziwula ne emirimo. Yakola otio kugere ate enganda iwiri zino ziwe ekintu ekilala, okwawareetra owuoluAwaru 7:4–6; 2Kori 5:17; Kolo 2:14 16 kandi mu omuwiri omulala guno, yareeta empurizanio agati ya Katonda ne enganda iwiri zino ni kuwitra ku *omusalaaba, amala owuzigu owuawangangao.2Kori 5:18; Efee 1:23 17 Yareeta amangʼana amalootu agareeta owuolu ku inywe awaawanga ale-ale ni Katonda, alala na awantu awaawanga a-ampi nae.Isaa 57:19; Awat 2:39 18 Aeniki ni kuwitra ku iye, ifwe Awayaudi ni inywe awatari Awayaudi twatuukra engira eya okutuuka ku Katonda Ise ni kuwita ku *Omwoyo Omweru omulala.
19 Kutio nyingeeno, ngamuri awageni awari mu ekialo ekitari ekiawu yaaya, ni muri awiina wiifu awa ekialo kilala na awantu awa Katonda kandi awa mu enyumba eya Katonda,Efee 3:6 20 eombookwe ku owulusa owuateewuao na *awatumwa na *awagambi awa Katonda. Kandi Kristo Yesu omwene nio ori iwaale ikalangufu eriambiriire enyumba.Math 16:18; Efee 4:11; 1Kori 3:10–11; Owus 21:14 21 Mu okuwa kwinyu mu owulala ni Kristo, inywe mwona Kristo awaomboka alala na awandi woona, okuwa *ekaalu enzeru eya Omwami.1Kori 3:16 22 Kandi mwona mumiire okuzoganiwua alala na awandi, okuwa owumenyo, aa Katonda amenyere ni kuwitra ku Omwoyo gwae Omweru.1Kori 3:17; 1Pet 2:5

- AWAEFEESO
- <
- 2
- >

2:1 Awaru 5:12; Kolo 2:13

2:2 2Kori 4:4; Efee 6:12

2:3 Efee 5:6; Kolo 3:7

2:4 Awaru 8:39

2:5 Awaru 3:24; Kolo 2:13

2:6 Efee 1:3; Kolo 2:12; 3:3–4

2:8 Gala 2:16

2:9 Awaru 3:28; 1Kori 1:31; 2Timo 1:9; Tiit 3:5

2:11 Awaru 2:28–29; Gala 5:6

2:12 Awaru 9:4; 1Thes 4:13

2:13 Awaru 11:17

2:13 Efee 1:7

2:14 Awat 10:36; 1Kori 12:13; Gala 3:28; Efee 2:16; 4:1–6

2:15 Awaru 7:4–6; 2Kori 5:17; Kolo 2:14

2:16 2Kori 5:18; Efee 1:23

2:17 Isaa 57:19; Awat 2:39

2:19 Efee 3:6

2:20 Math 16:18; Efee 4:11; 1Kori 3:10–11; Owus 21:14

2:21 1Kori 3:16

2:22 1Kori 3:17; 1Pet 2:5

© 2010 WBT