- OWUSASUKO
- <
- 22
- >

22
Oluuzi olwa owulamu
1 Nikuemao, *enyankoi oyo yandaga oluuzi olwa amanzi agaesana owulamu. Gawanga amanzi ameeru zerre kandi gaafumanga ansi eya entewe eya *Owuami owua Katonda no owua Ekimaatwa. 2 Oluuzi olwo lwaikranga agati eya engira enene eya omugizi ogwo, tiiri. Emiti egiesana owulamu kandi egiamia ensaafu omwenzi ki omwenzi, emienzi ikumi ni iwiri ku omwaka, giawanga ni gimerre entulo eno ne eno eya oluuzi olwo. Amatu aga emiti egio giareranga awantu woona awa ku ekialo.Ezek 47:1–12 3 Kiwulao ekintu-ukintu ekia omuziro, ekiriwa ku omugizi ogwo kandi. Owuami owua Katonda no owua Ekimaatwa wuriwa ku omugizi ogwo kandi *awakurumu waae warimusawa omwo.Owus 1:6 4 Warimuwona amiiso na amiiso kandi eriina eria Katonda ririjojwa ku ewieni wiawu.Math 5:8; 1Yow 3:2; Owus 14:1 5 Ekierema ngakiriwaamo, owueru owua ekimuri no owua enyanga ngawuriagalana omwo aeniki owueru owua *Omwami Katonda niwuo owuriwalamo kandi awakurumu waae wano wariwa awaami omwo amiire goona.Isaa 54:1–17 Dani 7:18, 27; Owus 21:23; 1:6
Yesu aaza wuangu
6 Nikuemao, enyankoi yandaga otino, “Amangʼana gano na amangʼana agari kuwuene kandi na amangʼana agasugaane gaganywe nago. Omwami Katonda oesania *Omwoyo gwae Omweru ku *awagambi, atumre enyankoi okulaga awakurumu awa Katonda ewintu ewia paka wiikole.1Kori 14:1; Owus 1:1, 3; 10:7; 19:9; 21:5 7 Ni muwurre! Nyiza wuangu! Omuntu orindre amangʼana aga owugambi agajojrwe mu ebuuki eno asereekwe.”Owus 3:11; 1:3
8 Inze Yowaana, ni inze owawurra kandi owawona ewintu wino wiona ni wiikola. Olwa nyamala okuwiwurra kandi mbiwona, nyagwa ansi ku amagulu aga enyankoi owandagirizia ewintu wino, mbwe musawa. 9 Ni yandaga otino, “Otakola otio! Aeniki noona ndi mala omukurumu owa Katonda kiomo iwue na awagambi awa Katonda awiina waao, alala na awantu woona awaeere amangʼana agari mu itu erizingrwe rino owuti. Katonda nio osugaane asawue!”Owus 19:10 10 Kandi yandaga otino, “Otaaza waawisra awantu amangʼana aga owugambi agari mu ebuuki eno yaaya, aeniki enyinga ziago ziri ampi.Dani 12:4 11 Mureke omuntu okola owuoni akole-ukola owuoni, no omuntu owa amaingirizio amawi, awe-uwa na amaingirizio amawi. No omuntu omuigolovu awe-uwa omuigolovu, kandi omuntu omweru awe-uwa omweru.”Dani 12:10 12 Yesu awoola otino, “Muwurre! Nyiza wuangu kandi empanwa yange eya nyiza okugawira omuntu ki omuntu nikulondokana ne ewintu ewia yakola, ndi nayo mu amakono gange.Math 16:27; Owus 2:23; 6:10; 16:6; 19:2; 20:12–13 13 Inze ni inze *Alfa kandi Omeega, owa kuluweri kandi omariizia, Owutaniko kandi Owutuuko.Owus 1:8 14 Awantu awaoziizie enguwo ziawu*Wano niwo awantu awalagaanwe mu 7:14. wasereekwe aeniki waaza okuwa no owuesani owua okuingirra mu ekikulo, ni waingra ku omugizi okuria ensaafu ezia omuti oguesana owulamu.Owus 7:14; 2:7 15 Ne embwa na awalaguzi, awasoodani, awiisi, awantu awasawa katonda ensaasa, na awagonziizie owuweeyi kandi awasemerezia awantu, iwo wariwa enze eya omugizi ogwo.Efee 5:5; Filiip 3:2; Owus 21:27 16 Inze ndi Yesu. Ntumre enyankoi wange okuwareetra amangʼana agammueere gano kugere mugalage amakaniisa. Inze ni inze omutwe ogusewuuke ku isina eria enyumba eya Daudi eriagwisiwua, kandi ni inze engʼeni-ngʼeni eya kunkio ewala enzeru zerre.”Awaru 11:16–18; 15:12; Owus 5:5; 2:28
17 Omwoyo Omweru ogwa Katonda na awantu awa Katonda awari ki omwala oagala okukwewua waalaga Yesu watino, “Iza.” No, omuntu-umuntu owuriire amangʼana agari mu ebuuki eno ka-awoole mbwe, “Yesu, iza.” Omuntu-umuntu owurra owulwo ka-aze anywe, omuntu-umuntu oagala okutoola amanzi agaesana owulamu ka-aze atoole amanzi ago wusa.Owus 21:9, 6
18 Omuntu-umuntu owuriire amangʼana aga owugambi agari mu ebuuki eno asiagiziwua otino: no osongre ekintu-ukintu ku amangʼana agajojrwe ano, Katonda aaza okukusonga emidambo egigamba-gambrweko mu ebuuki eno.Owuiz 29:19–21 19 Kandi no omuntu atoorreo ekingʼana namba ekilala ku amangʼana agajojrwe mu ebuuki eya owugambi eno, Katonda arimunyaga iwaga riae eria okuria ensaafu ezia omuti oguesana owulamu, lwona ngarimuganyira okuingira ku omugizi omweru, kiomo galagaanwe mu ebuuki eno.Owuiz 4:2; 12:32; Emfu 30:6 Owus 2:7
20 Omuntu owoola amangʼana gano, awoola otino, “Kuwuene, nyiza wuangu!”
Kuwe kutio! Omwami Yesu, ganya ooze!1Kori 16:22; Owus 3:11 21 Owusiza owua Omwami Yesu ka-wuwe ni inywe awantu awa Katonda mwona. *Amin!

- OWUSASUKO
- <
- 22
- >

22:2 Ezek 47:1–12

22:3 Owus 1:6

22:4 Math 5:8; 1Yow 3:2; Owus 14:1

22:5 Isaa 54:1–17

22:5 Dani 7:18, 27; Owus 21:23; 1:6

22:6 1Kori 14:1; Owus 1:1, 3; 10:7; 19:9; 21:5

22:7 Owus 3:11; 1:3

22:9 Owus 19:10

22:10 Dani 12:4

22:11 Dani 12:10

22:12 Math 16:27; Owus 2:23; 6:10; 16:6; 19:2; 20:12–13

22:13 Owus 1:8

*22:14 Wano niwo awantu awalagaanwe mu 7:14.

22:14 Owus 7:14; 2:7

22:15 Efee 5:5; Filiip 3:2; Owus 21:27

22:16 Awaru 11:16–18; 15:12; Owus 5:5; 2:28

22:17 Owus 21:9, 6

22:18 Owuiz 29:19–21

22:19 Owuiz 4:2; 12:32; Emfu 30:6

22:19 Owus 2:7

22:20 1Kori 16:22; Owus 3:11

© 2010 WBT