- AWAGALATIA
- <
- 6
- >

6
Awakristo wasugaane watunzie awiina waawu
1 Waamwifu, no omulala ku inywe aituukraane mu owuoni, inywe awakangatiirwe no Omwoyo Omweru musugaane mumuiranie mu okuganya no omwoyo omuolu no okugia mpola. Ni paka oirinde kugere otaaza wagwa mu okugeezaniwua okulala okwo, iwue oona.Math 18:15; 1Kori 10:12; Yako 5:19 2 Muitunzanie ni muginga emisigo egia awiina wiinyu, kandi mu engira eyo muuza okutuusia *ensikirra eya *Kristo.2Kori 11:29 3 No omuntu aingirizia mbwe ari ekintu ni ngari ekintu yaaya, aisemerezia iye omwene.1Kori 4:7 4 Omuntu ki omuntu asugaane ageezaanie enkola ziae omwene. Ao nikwo aesa okuitumbula mu omwoyo gwae omwene, na ataigeraanie no omuntu wundi. 5 Aeniki omuntu ki omuntu asugaane aginge omusigo gwae omwene.Awaru 14:12
6 Omuntu ogererwa amangʼana aga Katonda asugaane agawire omugerezi waae ewintu ewilootu ewia ari nawio wiona.Awaru 15:27 7 Omuntu ataaza yakusemerezia: Katonda ngaesa okusemereziwua, yawa! Ekia omuntu akomeere nikio ekia arigesa.Ayub 4:8; Emfu 22:8–9 8 Okomera okuomerezia okuagala okuwiiwi okwa omuwiri, iye aaza okugesa olumbe no okuoneka ni kuema ku omuwiri. No omuntu okomera okuomerezia okuagala okulootu okwa Omwoyo Omweru, iye aaza okugesa owulamu owutariwua ni kuema ku Omwoyo Omweru.Awaru 8:6, 13 9 Tutaluya okukola ewintu ewilootu, aeniki mu enyinga ezisugre tuuza okugesa ensereki, ni tugiire emberi okukola otio aa tutarekere.2Thes 3:13 10 Kutio enyinga ziona ni iwaga ririo, reka tukorre awantu woona geeza, ni ino-ino awantu awari waamwifu ku okuganya ku Kristo.Yowa 13:34; Awaru 12:10; 14:15; 1Kori 8:1; 2Kori 8:7–8; Gala 5:6, 13–14; 1Thes 3:12; 4:9; 1Pet 1:22; 2Pet 1:7
Ekineene agati ya okuirwa enyangu no owulamu owuyia
11 Muwarreko kiomo mbajojera ne enyukuta enene-nene, ni nkola no okukono kwange omwene!1Kori 16:21 12 Awantu awagala okuwonekana awalootu mu engira eya enze niwo awagala okuwanigirizia mbwe paka muirwe *enyangu. Wakola watio aeniki wamanyire mbwe ni wagereere awantu mbwe okufwa okwa Yesu ku *omusalaaba kwengʼene nikwo okununula, aweene waaza okudambiwua.Gala 5:2, 11 13 Kuri kuwuene mbwe namba awantu awairrwe enyangu ngawalonda ensikirra, ni wakiagala-uagala mbwe muirwe enyangu kugere waitumbule no okuirwa enyangu okwa emiwiri giinyu. 14 Inze, ntaaza nyaitumbula ne ekintu-ukintu ekigawuuke no omusalaaba ogwa Kristo Yesu. Aeniki ni kuwitra ku omusalaaba,*Nakuwa iye (Kristo). ku inze, mbula emirimo ne ewintu ewia ekialo, kandi awantu awa ekialo woona wawula ni inze emirimo.1Kori 1:23, 29, 31; 2:2; Gala 2:19 15 Okuirwa enyangu namba okutairwa enyangu ngʼane ekintu yaaya. Ekineene, no okuwa no owulamu owuyia.2Kori 5:17; Gala 5:6 16 Owuolu na amagongi wiwe na awantu awalondokana ni igerera rino. Wano niwo awari Awaisraeli awa Katonda kuwuene.Awaru 9:1–13; Filiip 3:3
17 Okuemera nyingeeno okugia emberi, omuntu ataanyaasia, aeniki inze ndi ne embala ezia Yesu ku omuwiri gwange.2Kori 4:10; 11:24–25
18 Waamwifu, owusiza owua *Omwami iifu Yesu Kristo ka-wuwe ne emioyo giinyu. *Amin.

- AWAGALATIA
- <
- 6
- >

6:1 Math 18:15; 1Kori 10:12; Yako 5:19

6:2 2Kori 11:29

6:3 1Kori 4:7

6:5 Awaru 14:12

6:6 Awaru 15:27

6:7 Ayub 4:8; Emfu 22:8–9

6:8 Awaru 8:6, 13

6:9 2Thes 3:13

6:10 Yowa 13:34; Awaru 12:10; 14:15; 1Kori 8:1; 2Kori 8:7–8; Gala 5:6, 13–14; 1Thes 3:12; 4:9; 1Pet 1:22; 2Pet 1:7

6:11 1Kori 16:21

6:12 Gala 5:2, 11

*6:14 Nakuwa iye (Kristo).

6:14 1Kori 1:23, 29, 31; 2:2; Gala 2:19

6:15 2Kori 5:17; Gala 5:6

6:16 Awaru 9:1–13; Filiip 3:3

6:17 2Kori 4:10; 11:24–25

© 2010 WBT