- AWAEFEESO
- <
- 4
- >

4
Okuwa no owulala mu omuwiri ogwa Kristo
1 Ki omusiwe owa Omwami, mbasawa katio mbwe muganye mumenye owulamu owusugre no okuetwa okwa Katonda yawaeta.Efee 3:1 2 Muwe awantu awaolu kandi awaisiizie ansi. Musiwe emioyo kandi murekerane amawi goona no olugonzi.Kolo 3:12–13 3 Mukole wukalu mu engira ziona kugere murinde owulala owua *Omwoyo Omweru ogwa Katonda awaeere ni kuwitra ku owuolu owuwasiwraanie alala.Efee 2:14–16; Kolo 3:14–15 4 Gurio mala omuwiri omulala no Omwoyo Omweru omulala, mala kiomo kirio ekintu ekilala ekia tuteereko emioyo giifu, ekia Katonda yatuetra olwa yatueta.Efee 1:23; 2:18 5 Ario Omwami omulala, okuganya okulala no *owubatiiso owulalaYowa 10:16; 1Kori 8:6 6 kandi lwona ario Katonda omulala ori Swawu awantu woona, ori kungulu okukira wiona, okola ni kuwitra ku awantu woona kandi omenyere mu awantu woona.Awat 17:28; 1Kori 12:6
7 No omuntu ki omuntu aeerwe empanwa eya owusiza nikulondokana ni kiomo *Kristo omwene awuine.1Kori 12:11 8 Mala kiomo endagano ewoola etino:
“Olwa yaniina kungulu,
yakangatra awasiwe awaasiwulwa
kandi ya-aa awantu waae empanwa.”†Zabu 68:18
9 (Ne ewoola mbwe “Yaniina kungulu” ekia kilagana niki? Okwo kulagana lwona mbwe yasooka aika munsi mu ekialo ekia awafu.Yowa 3:13 10 Omuntu owaika oyo nio wazane owaniina kungulu okukira ewintu wiona kugere aizuzie ewintu wiona.) 11 Kristo oyo nio owaesana emirimo egia okuwa *awatumwa, *awagambi awa Katonda, awainjilisti, awaayi na awagerezi.1Kori 12:28 12 Emirimo giawu no okuikagia awalowole awa Katonda ku emirimo egia Katonda, kugere omuwiri ogwa Kristo guombokwe1Kori 14:26 13 nawuno twona tutuuke mu okuambaniwua alala mu okuganya no okuwa no okumanya okutuukre ku Omuzia owa Katonda, kandi tuwe awantu awakomere waawa awatuufu, awatuukre mu owunene owua Kristo wuona kiomo wuagana.Kolo 1:28
14 Okwo kuuza okugera tureke okuwa ki awaana awato, awairwa eno ne eno na amasiira, kandi awasindikwa ni wairwa eno ne eno no omuyaga ogwa engerera ezia owuweeyi ezia awantu awakola na amaganga-ganga okusemerezia awantu.1Kori 14:20 15 Aa okuwa otio, ifwe tulagana owuene, ni turi ne emioyo egiri no olugonzi, okuuza okugera tukome mu engira ziona tufwanane ni Kristo, ori Omutwe ogwa ekaniisa.Efee 1:22 16 Ni kuemera ku iye, omuwiri gwona oguzoganiiwue alala ne emisi egiguambiriire, gukoma kandi guiomboka ogwene mu olugonzi, ekiimo ki ekiimo ni kikola emirimo giakio.Efee 2:21–22; 4:13; Kolo 2:19
Okumenya ki awaana awa owueru
17 Kutio mbalaga ekingʼana kino ni nkisimbiizia na amaani aga Omwami mbwe mutairana kandi mumenye mu amaingirizio agawula ne emirimo kiomo awantu awa ekialo wamenyere. 18 Amaingirizio gaawu gamwamre ti kandi wari ale no owulamu owua awantu awa Katonda aeniki ngawamanyire Katonda kandi wateere emioyo giawu giwa emikalu ngʼa.Awaru 1:21; 1Pet 1:14 19 Aeniki wawula ne ensuuko mu owulamu wuawu, waiteere mu owulamu owua owusoodani no okukola owuoni-uwuoni, kandi wari no olusa olwa okugia emberi mu enkola embiiwi ezio owutambuuke.
20 Ni inywe ngamukagererwa okumenya ku Kristo mu engira efwana otio, yaaya. 21 Aeniki kuwuene mwawurra amangʼana aga Yesu kandi mwagererwa ku iye nikulondokana no owuene owumurimo. 22 Mwagererwa ku owulamu wuinyu owukulu, mbwe muvuule enkola ezia owulamu wuinyu owukulu owuaonwanga no okuagala okuwiiwi okwa ensemerezanio.Awaru 8:13; Kolo 3:9 23 Mureke amaingirizio giinyu gagalusiwue gawe amayiaAwaru 12:2 24 kandi muiwoye owulamu owuyia, owulukirwe okufwanana ni Katonda mu owuigolovu no owueru owua kuwuene.2Kori 5:17; Kolo 3:10
25 Kutio omuntu ki omuntu ku inywe paka arekane no owuweeyi kandi muwoole amangʼana agari kuwuene ni mugamba-gamba na awiina wiinyu aeniki twona turi ewiimo ewia omuwiri omulala.Zaka 8:16; Efee 1:23 26 Kuri mala kiomo endagano ewoola mbwe “No okusu kukuambre, otakola owuoni mu okusu.”†Zabu 4:4 Mutaganya enyanga egwemo ni mukiari no okusu, 27 kandi muta-aa Ekikeeno iwaga mu owulamu wuinyu. 28 Omuntu omiire okuwa na aiwa, paka areke owuiwi, na akole emirimo wukalu na amakono gaae omwene kugere awe ne ekia aesa okuitunzia nakio kandi agawire awandi woona awari no okuagala.1Thes 4:11
29 Mutaganya amangʼana amawiiwi agataomerezia awantu gafume mu eminwa giinyu, ni muwoole mala amangʼana agatunzia mu okuomboka awandi nikulondokana no okuagala kwawu, kugere amangʼana giinyu gatunzie awagategerezia.Efee 5:4; Kolo 4:6; Yako 3:10 30 Kandi mutagera Omwoyo Omweru ogwa Katonda, owa Katonda yawa-aa ki ekilago mbwe muri awantu waae nawuno kutuuke owuire owua owuinunuzi, awe no omwoyo omululu.Isaa 63:10; 2Kori 1:22; Efee 1:13 31 Mutawa awayia enda, awaluunya kandi awa okusu. Lwona mutawa awasoolani, awawooli awa awantu na awakola ewintu ewiwiiwi wiona. 32 Aa okukola otio, muwe awasiza kandi awa amasaasra na awiina wiinyu kandi omuntu ki omuntu arekere omwina waae amawi gaae mala kiomo ku Kristo Katonda yawarekera amawi giinyu.Math 6:14–15; 18:22–35; Kolo 3:13

- AWAEFEESO
- <
- 4
- >

4:1 Efee 3:1

4:2 Kolo 3:12–13

4:3 Efee 2:14–16; Kolo 3:14–15

4:4 Efee 1:23; 2:18

4:5 Yowa 10:16; 1Kori 8:6

4:6 Awat 17:28; 1Kori 12:6

4:7 1Kori 12:11

†4:8 Zabu 68:18

4:9 Yowa 3:13

4:11 1Kori 12:28

4:12 1Kori 14:26

4:13 Kolo 1:28

4:14 1Kori 14:20

4:15 Efee 1:22

4:16 Efee 2:21–22; 4:13; Kolo 2:19

4:18 Awaru 1:21; 1Pet 1:14

4:22 Awaru 8:13; Kolo 3:9

4:23 Awaru 12:2

4:24 2Kori 5:17; Kolo 3:10

4:25 Zaka 8:16; Efee 1:23

†4:26 Zabu 4:4

4:28 1Thes 4:11

4:29 Efee 5:4; Kolo 4:6; Yako 3:10

4:30 Isaa 63:10; 2Kori 1:22; Efee 1:13

4:32 Math 6:14–15; 18:22–35; Kolo 3:13

© 2010 WBT